<classify> BAADA ya aliyekuwa Meya wa Jiji la Arusha kupitia Chama cha Demokrasia na Maendeleo Chadema, Kalist Lazaro, kutangaza kukihama chama hicho na kujiunga na CCM, mdau wa maendeleo na kada wa CCM mkoani humo, Dk Godwin Maimu, amempongeza meya huyo kwa uamuzi wake uliotokana na kuona utendaji kazi wa Rais John Magufuli.Lazaro juzi alitangaza kuhamia CCM na kuachana na Chadema kwa kile alichokielezea kuchoshwa na kuonywa mara kwa mara na uongozi wa chama chake pale anapounga mkono shughuli za maendeleo zinazofanywa na serikali.Alisema viongozi wa Chadema walikuwa wakimkataza asishirikiane na Rais John Magufuli na viongozi wa serikali kuanzia ngazi ya wilaya, jambo lilikuwa likimpa wakati mgumu kutekeleza majukumu yake.Akizungumza na waandishi wa habari jana, Dk Maimu alisema uamuzi aliouchukua Lazaro ni sahihi na kuwataka wanachama wengine wa vyama vya upinzani wanaothamini na kuona kazi inayofanywa na Rais Magufuli kuhamia CCM ili kumuunga mkono rais katika kuliletea taifa maendeleo.Sababu alizozitoa Lazaro kujiunga na CCM zimeonesha kuwa yeye ni mpenda maendeleo, ameona juhudi za serikali ya awamu ya tano na kazi zinazofanywa na ndio maana ameamua kuacha nafasi yake ya umeya na kuungana na wanamendeleo wengine ndani ya CCM, alisema.  <topic>: kitaifa 